Aalborg Håndbold tog torsdag aften sejren med hjem fra Skanderborg, da de slog de grøn-blusede 30-26.

Det blev til en sejr på 30-26 for Aalborg Håndbold, da de torsdag aften mødte Skanderborg på udebane. Det var den anden kamp i sæsonen i Herre Håndbold Ligaen. Det er ellers ikke altid blevet til sejr for Aalborg Håndbold, når modstanderen var Skanderborg. De seneste tre kampe mod Skanderborg har Aalborg Håndbold lidt nederlag, den stime fik de dog vendt torsdag aften. Første halvleg blev en tæt affære med en 13-12 føring til aalborgenserne ved pausen. Med 10 minutter igen af kampen fik aalborgenserne for alvor hul igennem, da de gik fra at være foran med et mål til at være foran med fem. Dette førte til sejren på 30-26. Aalborg Håndbold har dermed vundet begge de kampe, de har spillet i denne omgang i Herre Håndbold Ligaen. Næste udfordring er den 13. september, hvor Aalborg Håndbold møder Ribe-Esbjerg HH.